Joventut i Infància convida a celebrar el Dia del Llibre
22 d’abril 2020

![Imagen 1](/media/k5qbdv5f/56-dia-del-libro-juventud-e-infancia_red.jpg)![Imagen 2](/media/fqkpusjy/c_guillermo-sampedro-r.jpg)

El Departament de Joventut i Infància celebra el Dia del Llibre malgrat el confinament provocat per la crisi de la COVID-19. Es tracta d'una sèrie d'activitats per a commemorar esta data de manera participativa i sempre tenint en compte les circumstàncies.

A través de les xarxes socials, [Facebook](https://www.facebook.com/cjportdesagunt/) i [Instagram](https://www.instagram.com/hrjovesagunt/) principalment, llançaran propostes divertides perquè la joventut del municipi accepte el repte i faça un seguiment d'estes activitats. Del 21 al 26 d'abril, des de la Regidoria s'aniran penjant enllaços per a llegir còmics per a adolescents de manera gratuïta, reptes, jocs de perfils de personatges literaris, recomanacions de literatura escrita per dones, etc.

Una d'estes iniciatives, enfocada al còmic i al manga, és enllaçar amb el Digital Comic Museum, que oferix milers de còmics de la Golden Age (abans del 59) pujats per col·leccionistes, investigadors i afeccionats que els han escanejats a gran qualitat. Una oportunitat molt bona per a conéixer més a fons els còmics d'abans de l'edat de plata (Marvel i la nova DC Comics). També hi haurà enllaços a altres pàgines gratuïtes de còmics infantils o per a adolescents.

Una altra activitat, també en Instagram, serà la de triar diferents personatges de sagues o novel·les i es convidarà als i les jóvens a pensar com seria el perfil d'Instagram d’este personatge, a partir de preguntes guiades, com a quins continguts publicaria, quines fotos pujaria esta persona, de quins temes parlaria, etc. A més de treballar el personatge literari, esta activitat pot ser també un punt de partida per a parlar sobre un ús conscient de les xarxes socials.

Per la seua part, els Corresponsals dels IES de Sagunt seguiran en el seu perfil d'Instagram [@jovesagunt](https://www.instagram.com/jovesagunt/) amb el seu “Oci en temps de quarantena”, pujant recomanacions culturals i, especialment, les literàries per a celebrar este Dia del Llibre.

![](/media/bpmpycss/56-image002_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/joventut-i-infancia-convida-a-celebrar-el-dia-del-llibre/ "Facebook")
*   [](http://twitter.com/share?url=https://aytosagunto.es/va/actualitat/joventut-i-infancia-convida-a-celebrar-el-dia-del-llibre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-i-infancia-convida-a-celebrar-el-dia-del-llibre/ "Linked In")
*   [](mailto:?body=https://aytosagunto.es/va/actualitat/joventut-i-infancia-convida-a-celebrar-el-dia-del-llibre/)